**EMCS**

**Dĺžka školenia, termín a miesto konania školenia:**

Dĺžka školenia: 4 hodiny

Termín školenia: 28.02.2024

Miesto školenia: Bratislava, AFS Trnavská cesta 100 (budova Omnipolis, 3. posch., veľká zasadačka)

Školenie začína o: 10:00 hod.

Cena za školenie: 30,- € / osoba

Termín na zasielanie prihlášok je najneskôr týždeň pred konaním školenia (t. j. do 21.02.2024)

Ubytovanie, parkovanie a strava nie sú zabezpečené.

Maximálny počet účastníkov školenia: 25

Organizátor: Akadémia finančnej správy, Finančné riaditeľstvo SR

**Cieľová skupina:**

Daňové subjekty, ktoré v rámci svojej činnosti prijímajú a/alebo odosielajú tovar podliehajúci spotrebnej dani a používajú systém EMCS, ktorý slúži na monitorovanie prepráv tovarov podliehajúcich spotrebnej dani a ďalšie osoby, ktoré sa potrebujú orientovať v danej problematike.

**Hlavný cieľ kurzu:**

Poskytnúť účastníkom školenia základný prehľad a orientáciu v oblasti evidencie tovarov, monitorovania pohybu / prepráv tovarov podliehajúcich spotrebným daniam na území EÚ a daňovom území SR prostredníctvom elektronického systému EMCS.

**Podrobný popis školenia a obsahová náplň:**

Školenie prebieha prezenčnou formou vo vzdelávacích priestoroch finančnej správy.

**Obsahom školenia sú nasledujúce témy:**

* Právna úprava pre systém EMCS – zavedenie a uplatňovanie systému EMCS v EÚ a na daňovom území SR
* Platná legislatívna úprava pre spotrebné dane v súvislosti s prepravami tovarov podliehajúcich spotrebným daniam - daňové subjekty, predmet dane, daňové režimy – pozastavenie dane/daňový voľný obeh, postup pri preprave tovaru podliehajúceho spotrebnej dani na území EÚ a daňovom území
* Využívanie systému EMCS pri prepravách tovarov v pozastavení – vyhotovovanie elektronických dokumentov pri začatí prepravy a ukončení prepravy, typy elektronických správ
* Nedostupnosť systému EMCS
* Podmienky využívania systému EMCS
* Praktické príklady

**Lektorské obsadenie:**

Lektori finančnej správy, ktorí sú zároveň odborníci s dlhodobou praxou vo finančnej správe.

**Prihlásenie na školenie:**

* vyplnenie prihlášky a zaslanie na e-mailovú adresu: vzdelavanie@financnasprava.sk
* prostredníctvom stránky [www.skolenia.sk](http://www.skolenia.sk) a následne Vám bude zaslaná e-mailom prihláška na vyplnenie a spätné zaslanie na e-mailovú adresu: vzdelavanie@financnasprava.sk